**แบบฟอร์มการเสนอเรื่องระเบียบวาระการประชุมผู้บริหารกรมส่งเสริมการเกษตร**

**ครั้งที่ 2/2563 วันศุกร์ที่ 28 กุมภาพันธ์ 2563 เวลา 09.00 น.**

**ณ องค์การบริหารส่วนจังหวัดจันทบุรี จังหวัดจันทบุรี**

|  |  |
| --- | --- |
| **ระเบียบวาระ** 🞎 เรื่องสืบเนื่อง 🞎 เรื่องเพื่อพิจารณา 🗷 เรื่องเพื่อทราบ 🞎 เรื่องอื่น ๆ (ทำเครื่องหมาย X ลงใน 🞎) | **เรื่อง**  ศูนย์เรียนรู้การเพิ่มประสิทธิภาพการผลิตสินค้าเกษตร |
| **โดย** | **ชื่อหน่วยงาน** กองวิจัยและพัฒนางานส่งเสริมการเกษตร (กวพ.) |
| **ความเป็นมา** | กรมส่งเสริมการเกษตรได้ดำเนินงานศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ต่อเนื่องตั้งแต่ ปี 2557 เพื่อเป็นเครื่องมือในการส่งเสริมการเกษตร พัฒนาการเกษตร ดูแลเกษตรกร และช่วยแก้ไขปัญหาด้านการเกษตรต่าง ๆ ในพื้นที่ และสามารถตอบสนองประเด็นการพัฒนาในพื้นที่และสอดคล้องกับความต้องการเกษตรกร การดำเนินการในศูนย์เรียนรู้ฯ ทุกอำเภอๆ ละ 1 ศูนย์ ทั่วประเทศ จำนวนรวม 882 ศูนย์  การดำเนินงานที่ผ่านมาได้มีการพัฒนา ศพก. ภายใต้หลักคิด “เกษตรกรพัฒนาเกษตรกรด้วยกันเองจึงจะเกิดความเข้มแข็งและยั่งยืน” ดังนั้น ศพก. จึงเป็นศูนย์ของเกษตรกรและชุมชนในระดับอำเภอ มีการดำเนินงานที่สำคัญคือ 1) การพัฒนาศักยภาพของ ศพก. ให้พร้อมที่จะปฏิบัติงานได้อย่างมีประสิทธิภาพ 2) การให้บริการต่างๆ รวมถึงการแก้ไขปัญหาด้านการเกษตรแก่เกษตรกรและชุมชน และ 3) การพัฒนาชีวิตความเป็นอยู่และการประกอบอาชีพของเกษตรกรตามแนวทางการพัฒนาที่เหมาะสมและสอดคล้องกับความต้องการและสถานการณ์ในพื้นที่ โดยมี ศพก. เป็นหลักในการดำเนินงาน และมีศูนย์เรียนรู้หรือจุดเรียนรู้อื่น ๆ ที่เป็นจุดเรียนรู้เฉพาะทาง เช่น ศูนย์จัดการศัตรูพืชชุมชน (ศจช.) ศูนย์จัดการดินปุ๋ยชุมชน (ศดปช.) ศูนย์เรียนรู้ด้านประมง ศูนย์เรียนรู้ด้านปศุสัตว์ ฯลฯ เป็นศูนย์เครือข่ายในการเสริมหนุนกระบวนการเรียนรู้ ให้สมบูรณ์และครอบคลุมหลากหลายสาขาทางการเกษตร และตรงกับความต้องการของเกษตรกรในชุมชน ซึ่งภาคราชการจะต้องเข้าไปร่วมดำเนินการในลักษณะการขับเคลื่อนและสนับสนุนให้ ศพก.สามารถปฏิบัติงานได้และมีความเข้มแข็ง รวมถึงการประสานเชื่อมโยงภาครัฐ เอกชน และชุมชน ตามแนวทางประชารัฐ |
| **สาระสำคัญ** | ปี 2563 กรมส่งเสริมการเกษตรสนับสนุนการดำเนินงานของ ศพก. และศูนย์เครือข่าย ตลอดจนการสนับสนุนการบริหารจัดการเพื่อขับเคลื่อนการดำเนินงานที่เกี่ยวข้องกับ ศพก. และศูนย์เครือข่าย ดังนี้  **1. วัตถุประสงค์**  1.1 เป็นศูนย์กลางในการถ่ายทอดเทคโนโลยีการผลิต การบริหารจัดการ และการตลาดแก่เกษตรกร รวมทั้งการให้บริการทางการเกษตร และเผยแพร่ข้อมูลข่าวสารในพื้นที่  1.2 เพื่อเป็นกลไกในการบูรณาการการทำงานของหน่วยงานต่าง ๆ ในการแก้ไขปัญหาและพัฒนาการเกษตรในพื้นที่  **2. เป้าหมาย/สถานที่ดำเนินการ**  ดำเนินการใน 77 จังหวัด 882 อำเภอ  2.1 ศูนย์หลัก ได้แก่ ศพก. อำเภอละ 1 ศูนย์ รวม 882 ศูนย์  2.2 ศูนย์เครือข่าย ได้แก่ 1) ศูนย์จัดการดินปุ๋ยชุมชน (ศดปช.) อำเภอละ 1 ศูนย์ รวม 882 ศูนย์ 2)ศูนย์จัดการศัตรูพืชชุมชน (ศจช.) อำเภอละ 2 ศูนย์ รวม 1,764 ศูนย์ และ 3) ศูนย์เครือข่ายอื่นๆ เช่น ศูนย์เรียนรู้ด้านบัญชี ศูนย์เรียนรู้ด้านปศุสัตว์ ศูนย์เรียนรู้ด้านประมง ศูนย์เรียนรู้เศรษฐกิจพอเพียง ฯลฯ  **3. แนวทางการดำเนินงาน ปี 2563**  **3.1 วิสัยทัศน์**  “ศพก. เป็นของชุมชน ที่เป็นแหล่งสร้างสรรค์นวัตกรรม บ่มเพาะเกษตรกร และให้บริการด้านการเกษตร เพื่อยกระดับเกษตรกรสู่ผู้ประกอบการ และชุมชนเกษตรสู่ความยั่งยืน”  **3.2 Motto**  “เครือข่าย เข้มแข็ง และยั่งยืน”  **3.3 เป้าหมาย**  **• เป้าหมายหลัก** ปี 2563 มุ่งเน้นพัฒนา ศพก. ทุกแห่ง (882 ศูนย์) สามารถผลิตสินค้าเกษตรปลอดภัยและได้รับการรับรองคุณภาพมาตรฐานสินค้าเกษตรปลอดภัย  **• เป้าหมายรอง** สนับสนุน และพัฒนา ศพก. ที่มีศักยภาพและความพร้อม ดังนี้  1) การนำนวัตกรรม และเทคโนโลยีการเกษตรที่เหมาะสมไปใช้ในการดำเนินงาน  2) การต่อยอดเป็นแหล่งท่องเที่ยวเชิงเกษตร  **3.4 แผนการดำเนินงาน ปี 2563** ประกอบด้วย 6 กิจกรรม ดังนี้  3.4.1 การพัฒนาศักยภาพของ ศพก. และศูนย์เครือข่าย งบประมาณ  3.4.2 การบริหารจัดการเพื่อขับเคลื่อนการดำเนินงาน ดังนี้  1) การประชุมคณะทำงานและคณะกรรมการเครือข่าย ศพก. (ระดับประเทศ เขต จังหวัด และอำเภอ)  2) การฝึกอบรมการจัดทำแผนพัฒนาการเกษตรระดับตำบล  3) การถอดบทเรียน ศพก. ดังนี้  - เขตเป็นผู้ดำเนินการ 6 จุด  - จังหวัดเป็นผู้ดำเนินการ 77 จุด  4) การส่งเสริมงานวิจัยเพื่อพัฒนางานส่งเสริมการเกษตร  5) การส่งเสริมภูมิปัญญาท้องถิ่น นวัตกรรมและเทคโนโลยีใหม่ยกระดับศักยภาพ ศพก.  3.4.3 การสนับสนุนการให้บริการของ ศพก. งนี้  1) การจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day)  2) การสนับสนุนการให้บริการวิชาการและข้อมูลข่าวสาร  3.4.4 การพัฒนาเกษตรกร ดังนี้  1) การอบรมเกษตรกร 30 ราย/ศพก. จำนวน 882 ศูนย์  2) การอบรมประธานศูนย์เครือข่าย จำนวน 11,742 ศูนย์  3.4.5 การพัฒนาศูนย์จัดการศัตรูพืชชุมชน (ศจช.) และ ศูนย์จัดการดินปุ๋ยชุมชน (ศดปช.)  **• เดือนตุลาคม**   * จัดทำคำของบประมาณ ปี 2563 และรายละเอียดคำขอจัดสรรงบประมาณ 2563 รอบ 6 เดือน (ใช้ 62 ไปพลางก่อน) ส่งกผง. * จัดทำคู่มือการดำเนินงานโครงการ ศพก. ปี 2563 * ปรับปรุงบัญชี และทำเนียบ ศพก. ปี 2563 ให้เป็นปัจจุบัน ข้อมูล ณ วันที่ 1 ตุลาคม 2562 เผยแพร่ในเว็บไซต์ ศพก. (<http://alc.doae.go.th>) * ปรับปรุงบัญชีศูนย์เครือข่าย ปี 2563 ให้เป็นปัจจุบัน ข้อมูล ณ วันที่ 1 ตุลาคม 2562 เผยแพร่ในเว็บไซต์ ศพก. (<http://alc.doae.go.th>) * สรุปผลการดำเนินงานโครงการ ศพก. ปี 2562 * จัดทำข้อมูลเพื่อใช้จัดทำรายงานประจำปีในภาพรวมของกระทรวงเกษตรและสหกรณ์ * แจ้งจังหวัดสำรวจข้อมูลการได้รับการรับรองคุณภาพมาตรฐานสินค้าเกษตร สถานการณ์การใช้ประโยชน์จากภูมิปัญญาท้องถิ่น และนวัตกรรมด้านการเกษตร ของ ศพก. ปี 2562 * การสรุปรายงานผลการประเมินโครงการ ศพก. ปี 2561 โดยสำนักงานเศรษฐกิจการเกษตรเสนอกรมส่งเสริมการเกษตรทราบและแจ้งหน่วยงานที่ร่วมบูรณาการทราบ   • **เดือนพฤศจิกายน**   * + - * จัดทำแผนการเปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ของผู้บริหารกระทรวงเกษตรและสหกรณ์ ปี 2563 จำนวน 19 จุด ดังนี้   1. ศูนย์เรียนรู้การเพิ่มประสิทธิภาพการผลิตสินค้าเกษตรอำเภอปราณบุรี จังหวัดประจวบคีรีขันธ์ สินค้าจัดกิจกรรม คือ มะพร้าว กำหนดจัด 16 ธ.ค. 62 รัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) เป็นประธานเปิดงาน  2. ศูนย์เรียนรู้การเพิ่มประสิทธิภาพการผลิตสินค้าอำเภอปง จังหวัดพะเยา สินค้าจัดกิจกรรม คือ ข้าวโพดเลี้ยงสัตว์ กำหนดจัดงาน 10 ม.ค. 63 รัฐมนตรีช่วยว่าการกระทรวงเกษตรและสหกรณ์ (ร้อยเอกธรรมนัส พรหมเผ่า) เป็นประธานเปิดงาน  3. ศูนย์เรียนรู้การเพิ่มประสิทธิภาพการผลิตสินค้าเกษตรอำเภอละงู จังหวัดสตูล สินค้าจัดกิจกรรม คือ ข้าว กำหนดจัด 16 ม.ค. 63 อธิบดีกรมการข้าวเป็นประธานเปิดงาน  4. ศูนย์เรียนรู้การเพิ่มประสิทธิภาพการผลิตสินค้าเกษตรอำเภอน้ำพอง จังหวัดขอนแก่น สินค้าจัดกิจกรรม คือ จิ้งหรีด กำหนดจัด 20 ม.ค. 63 อธิบดีกรมชลประทานเป็นประธานเปิดงาน  5. ศูนย์เครือข่ายพริกไทยแปลงใหญ่พริกไทย อำเภอแก่งหางแมว จังหวัดจันทบุรี สินค้าจัดกิจกรรม คือพริกไทย กำหนดจัด 23 ม.ค. 63 อธิบดีกรมวิชาการเกษตรเป็นประธานเปิดงาน  6. ศูนย์เรียนรู้เพื่อการพัฒนาเศรษฐกิจพอเพียงต้นแบบบ้านหนองแก อำเภอแก้งคร้อ จังหวัดชัยภูมิ สินค้าจัดกิจกรรม คือ ไร่นาสวนผสม กำหนดจัด 7 ก.พ. 63 เลขาธิการสำนักงานการปฏิรูปที่ดินเพื่อเกษตรกรรมเป็นประธานเปิดงาน  7. ศูนย์เรียนรู้การเพิ่มประสิทธิภาพการผลิตสินค้าเกษตรอำเภอท่าปลา จังหวัดอุตรดิตถ์ สินค้าจัดกิจกรรม คือ มะม่วงหิมพานต์ กำหนดจัด 12 ก.พ. 63 อธิบดีกรมส่งเสริมการเกษตรเป็นประธานเปิดงาน  8. กลุ่มแปลงใหญ่ไม้ดอก อำเภอเมือง จังหวัดอุดรธานี สินค้าจัดกิจรรม คือ ไม้ดอก กำหนดจัด 14 ก.พ. 63 อธิบดีกรมตรวจบัญชีสหกรณ์เป็นประธานเปิดงาน  9. ศูนย์ ศพก.ขยายตำบลน้ำดิบ และกลุ่มเกษตรกรลำไยแปลงใหญ่ ตำบลน้ำดิบ อำเภอป่าซาง จังหวัดลำพูน สินค้าจัดกิจกรรม คือลำไย กำหนดจัด 14 ก.พ. 63 อธิบดีกรมปศุสัตว์เป็นประธานเปิดงาน  10. ศูนย์เรียนรู้กลุ่มวิสาหกิจชุมชนมะม่วงนอกฤดู บ้านมาบเหียง อำเภอศรีมหาโพธิ จังหวัดปราจีนบุรี สินค้าจัดกิจกรรม คือ มะม่วง กำหนดจัด 12 มี.ค. 63 อธิบดีกรมประมงเป็นประธานเปิดงาน  11. ศพก.เครือข่ายมันสำปะหลัง หมู่ 8 ตำบลเฉลียง อำเภอครบุรี จังหวัดนครราชสีมา สินค้าจัดกิจกรรม คือ มันสำปะหลัง กำหนดจัด 12 มี.ค. 63 เลขาธิการสำนักงานมาตรฐานสินค้าเกษตรและอาหารแห่งชาติเป็นประธานเปิดงาน  12. ศูนย์เครือข่ายนาแปลงใหญ่ ปี 2559 อำเภอเมือง จังหวัดยโสธร สินค้าจัดกิจกรรม คือ ข้าว กำหนดจัด 20 มี.ค. 63 เลขาธิการสำนักงานเศรษฐกิจการเกษตรเป็นประธานเปิดงาน  13. ศูนย์เรียนรู้การเพิ่มประสิทธิภาพการผลิตสินค้าเกษตรอำเภอพรหมบุรี จังหวัดสิงห์บุรี สินค้าจัดกิจกรรม คือ ข้าว กำหนดจัด 22 เม.ย. 62 อธิบดีกรมหม่อนไหมเป็นประธานเปิดงาน  14. วิสาหกิจชุมชนเลี้ยงผึ้งโพรง บ้านปังหวาน ศูนย์เรียนรู้ด้านแมลงเศรษฐกิจ อำเภอพะโต๊ะ จังหวัดชุมพร สินค้าจัดกิจกรรม คือ ผลิตภัณฑ์ผึ้งโพรง กำหนดจัด 7 พ.ค. 63 ปลัดกระทรวงเกษตรและสหกรณ์เป็นประธานเปิดงาน  15. ศูนย์เรียนรู้การเพิ่มประสิทธิภาพการผลิตสินค้าเกษตรอำเภอเมือง จังหวัดอุทัยธานี สินค้าจัดกิจกรรม คือ ข้าว กำหนดจัด 10 พ.ค. 63 รัฐมนตรีช่วยว่าการกระทรวงเกษตรและสหกรณ์ (นางสาวมนัญญา ไทยเศรษฐ์) เป็นประธานเปิดงาน  16. ศูนย์เรียนรู้การเพิ่มประสิทธิภาพการผลิตสินค้าเกษตรอำเภอหนองม่วง จังหวัดลพบุรี สินค้าจัดกิจกรรม คือ อ้อย กำหนดจัด 14 พ.ค. 63 อธิบดีกรมพัฒนาที่ดินเป็นประธานเปิดงาน  17. ศูนย์เรียนรู้เศรษฐกิจพอเพียง หมู่ 2 ตำบลสารภี อำเภอท้ายเหมือง จังหวัดพังงา สินค้าจัดกิจกรรม คือ พืชผัก/เกษตรผสมผสาน กำหนดจัด 21 พ.ค. 63 อธิบดีกรมส่งเสริมสหกรณ์เป็นประธานเปิดงาน  18. ศูนย์เรียนรู้การเพิ่มประสิทธิภาพการผลิตสินค้าเกษตรอำเภอศรีประจันต์ จังหวัดสุพรรณบุรี สินค้าจัดกิจกรรม คือ ข้าว กำหนดจัด 22 พ.ค. 63 รัฐมนตรีช่วยว่าการกระทรวงเกษตรและสหกรณ์ (นายประภัตร โพธสุธน) เป็นประธานเปิดงาน  19. ศูนย์เรียนรู้การเพิ่มประสิทธิภาพการผลิตสินค้าเกษตรอำเภอระแงะ จังหวัดนราธิวาส สินค้าจัดกิจกรรม คือ ลองกอง กำหนดจัด 18 มิ.ย. 63 อธิบดีกรมฝนหลวงและการบินเกษตรเป็นประธานเปิดงาน  (ข้อมูล ณ วันที่ 13 พ.ย. 62 เวลา 13.00 น.)   * + - * **เดือนธันวาคม**       * กองวิจัยและพัฒนางานส่งเสริมการเกษตร กรมส่งเสริมการเกษตรจัดสัมมนาเชิงปฏิบัติการชี้แจงแนวทางการดำเนินงานโครงการศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ประจำปีงบประมาณ พ.ศ. 2563 ให้แก่เจ้าหน้าที่ผู้รับผิดชอบงาน ศพก. ส่วนกลาง สำนักงานส่งเสริมและพัฒนาการเกษตรที่ 1 – 6 สำนักงานเกษตรจังหวัด และสำนักงานเกษตรพื้นที่กรุงเทพมหานคร ระหว่างวันที่ 27 – 29 พฤศจิกายน 2562 ณ โรงแรมทเค พาเลซ โฮเทล แอนด์ คอนเวนชั่น หลักสี่ กรุงเทพมหานคร       * การแจ้งสำนักงานส่งเสริมและพัฒนาการเกษตรที่ 1–6 ในการร่วมมือดำเนินโครงการ Q อาสา ซึ่งเป็นโครงการดำเนินงานร่วมกับสำนักงานมาตรฐานสินค้าเกษตรและอาหารแห่งชาติ ปีงบประมาณ พ.ศ. 2563 ให้แก่ประธาน ศพก. ตามกลุ่มเป้าหมายที่กำหนด       * การเตรียมการตอบข้อซักถามคณะกรรมาธิการพิจารณางบประมาณรายจ่ายประจำปี พ.ศ. 2563       * การจัดทำคำของบประมาณรายจ่ายประจำปี พ.ศ. 2564 โครงการ ศพก. ส่งกองแผนงาน       * ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานเปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ปี 2563 เมื่อวันที่ 16 ธันวาคม 2562 ณ ศพก. ปราณบุรี จังหวัดประจวบคีรีขันธ์       * กองวิจัยและพัฒนางานส่งเสริมการเกษตร ได้จัดประชุมเชื่อมโยงการดำเนินงาน ของคณะกรรมการเครือข่ายศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)  และแปลงใหญ่ระดับประเทศ ครั้งที่ 1/2563 ระหว่างวันที่ 3 - 4 ธันวาคม 2562  ณ ศูนย์ศึกษาการพัฒนาเขาหินซ้อนอันเนื่องมาจากพระราชดำริ จังหวัดฉะเชิงเทรา สรุปผลการประชุมได้ ดังนี้   1. วันที่ 3 ธันวาคม 2562 ผู้เข้าร่วมประชุมเข้าร่วมกิจกรรม ดังนี้  1.1 ศึกษาดูงาน “งานสัตว์น้ำไทย 2019 (THAI AQUA EXPO 2019)” ณ โรงแรม ซันไรส์ ลากูน โฮเทลแอนด์กอล์ฟ จังหวัดฉะเชิงเทรา  1.2 ศึกษาดูงานศูนย์ศึกษาการพัฒนาเขาหินซ้อนอันเนื่องมาจากพระราชดำริ  อำเภอพนมสารคาม จังหวัดฉะเชิงเทรา  1.3 ประชุมแยกคณะกรรมการเครือข่าย ศพก. ระดับประเทศ และคณะกรรมการเครือข่ายแปลงใหญ่ ระดับประเทศ  2. วันที่ 4 ธันวาคม 2562 เป็นการประชุมเชื่อมโยงการดำเนินงานของคณะกรรมการเครือข่าย ศพก. และแปลงใหญ่ ระดับประเทศ ครั้งที่ 1/2563 โดยมีนายเข้มแข็ง ยุติธรรมดำรง อธิบดีกรมส่งเสริมการเกษตร เป็นประธานการประชุม สรุปประเด็นสำคัญได้ ดังนี้  2.1 วัตถุประสงค์ของการประชุม เพื่อให้เกิดการบูรณาการและเชื่อมโยงการทำงานได้อย่างมีประสิทธิภาพ รวมทั้งให้คณะกรรมการเครือข่าย ศพก. และแปลงใหญ่ ระดับประเทศ ได้แลกเปลี่ยนเรียนรู้ประสบการณ์ซึ่งกันและกัน อันจะนำไปสู่การดำเนินงานเครือข่าย ศพก. และแปลงใหญ่เป็นไปอย่างมีประสิทธิภาพ  2.2 การจ่ายเงินสินเชื่อโครงการสนับสนุนสินเชื่อเพื่อการพัฒนาเกษตรแบบแปลงใหญ่อนุมัติสินเชื่อแล้ว 316 แปลง วงเงินอนุมัติ 1,863,767,047.09 บาท แบ่งตามประเภทสินค้าได้ 39 สินค้า ประกอบด้วย สหกรณ์ 98 สหกรณ์ วิสาหกิจชุมชน 196 กลุ่ม และกลุ่มเกษตรกร 22 สหกรณ์ (ข้อมูล ณ วันที่ 20 พย. 62)  2.3 มติคณะกรรมการเครือข่าย ศพก. ระดับประเทศ กำหนดให้ประธานเครือข่าย ศพก. ระดับจังหวัดแต่ละจังหวัด เป็นผู้รวบรวมเงินกองทุนสวัสดิการจากประธาน ศพก.ระดับอำเภอ (ศพก.ละ 500 บาทต่อปี) ส่งให้ประธานเครือข่าย ศพก.ระดับเขต และส่งให้กองทุนสวัสดิการ ศพก. 882 ศูนย์ ตามลำดับต่อไป  2.4 ผลการสำรวจการได้รับการรับรองมาตรฐานสินค้าเกษตรของ ศพก. ปี 2562 (ตัดยอดข้อมูล ณ วันที่ 19 พย. 2562) ได้รับใบรับรอง 426 ศูนย์ (ร้อยละ 48) ยังไม่มีใบรับรอง 456 ศูนย์ (ร้อยละ 52) ศพก. ที่ยังไม่ได้รับใบรับรองส่วนใหญ่จะมีปัญหาด้านเอกสารสิทธิ์ของที่ดิน การขอคิวตรวจรับรองจากเจ้าหน้าที่ และการเข้าตรวจแปลงของเจ้าหน้าที่ไม่ตรงกับช่วงฤดูผลผลิตของแปลงเกษตรกร เป็นต้น  2.5 แนวทางการจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ปี 2563 ต้องคำนึงถึงประเด็นถ่ายทอดความรู้ สถานีเรียนรู้ วิทยากรถ่ายทอดความรู้ และการจัดกระบวนการเรียนรู้ รวมถึงปรับเปลี่ยนรูปแบบการนำเสนอใหม่ (การถ่ายทอดความรู้) จากสินค้าหลักเป็นสินค้ารอง หรือสินค้าลำดับที่ 2 หรือ สินค้าลำดับที่ 3 หรือสินค้าที่เป็นประเด็น Hot Issue  2.6 แผนการขับเคลื่อนการดำเนินงาน ศพก. และศูนย์เครือข่าย ปี พ.ศ. 2563 กำหนดเป้าหมายหลักให้ ศพก. 882 ศูนย์ ผลิตสินค้าให้ได้มาตรฐานปลอดภัย  3. กำหนดการจัดประชุมเชื่อมโยงการดำเนินงานของคณะกรรมการเครือข่าย  ศพก. และแปลงใหญ่ ระดับประเทศ ครั้งที่ 2/2563 ระหว่างวันที่ 6 - 8 มีนาคม 2563 ณ ศูนย์เรียนรู้การเพิ่มประสิทธิภาพการผลิตสินค้าเกษตร อำเภอศรีนคร จังหวัดสุโขทัย  **• เดือนมกราคม**   * + - * รัฐมนตรีช่วยว่าการกระทรวงเกษตรและสหกรณ์ (ร้อยเอกธรรมนัส พรหมเผ่า) เป็นประธานเปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ณ ศูนย์เรียนรู้การเพิ่มประสิทธิภาพการผลิตสินค้าอำเภอปง จังหวัดพะเยา เมื่อวันที่ 10 ม.ค. 63 สินค้าจัดกิจกรรม คือ ข้าวโพดเลี้ยงสัตว์ เกษตรกรเข้าร่วมกิจกรรม 800 คน       * การเสนอกรมส่งเสริมการเกษตรขออนุมัติงบประมาณเพิ่มเติมเพื่อจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ที่ผู้บริหารกระทรวงเกษตรและสหกรณ์เป็นประธานเปิดงาน (รัฐมนตรีว่าการกระทรวงเกษตรและสหกรณ์ ดร.เฉลิมชัย ศรีอ่อน) ณ ศพก.รัษฎา จังหวัดตรัง จำนวน 100,000 บาท กำหนดจัดงานวันที่ 23 กุมภาพันธ์ 2563       * การลงพื้นที่ร่วมวิเคราะห์การเตรียมการจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) กับเกษตรจังหวัด และเจ้าหน้าที่สำนักงานเกษตรจังหวัดอุตรดิตถ์ เกษตรอำเภอ และเจ้าหน้าที่สำนักงานเกษตรอำเภอท่าปลา และประธาน ศพก. เมื่อวันที่ 20 มกราคม 2563 (อธิบดีกรมส่งเสริมการเกษตรเป็นประธานเปิดงาน กำหนดจัดงาน ณ 12 กุมภาพันธ์ 2563)   **• เดือนกุมภาพันธ์**   * + - * เลขาธิการสำนักงานการปฏิรูปที่ดินเพื่อเกษตรกรรม (ดร.วิณะโรจน์ ทรัพย์ส่งสุข) เป็นประธานเปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ณ ศูนย์เรียนรู้เศรษฐกิจพอเพียงชุมชนบ้านหนองแก ตำบลหนองไผ่ อำเภอแก้งคร้อ จังหวัดชัยภูมิ เมื่อวันที่ 7 กุมภาพันธ์ 2563 สินค้าจัดกิจกรรม คือ ไร่นาสวนผสม เกษตรกรเข้าร่วมกิจกรรม 500 คน       * อธิบดีกรมส่งเสริมการเกษตร (นายเข้มแข็ง ยุติธรรมดำรง) เป็นประธานเปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ณ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) อำเภอท่าปลา จังหวัดอุตรดิตถ์ เมื่อวันที่ 12 กุมภาพันธ์ 2563 สินค้าจัดกิจกรรม คือ มะม่วงหิมพานต์ เกษตรกรเข้าร่วมกิจกรรม 500คน       * อธิบดีกรมตรวจบัญชีสหกรณ์ (นายโอภาส ทองยงค์) เป็นประธานเปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ณ ศพก.เครือข่ายกลุ่มแปลงใหญ่ไม้ดอก บ้านห้วยสำราญ อำเภอเมือง จังหวัดอุดรธานี เมื่อวันที่ 14 กุมภาพันธ์ 2563 สินค้าจัดกิจกรรม คือ ไม้ดอก เกษตรกรเข้าร่วมกิจกรรม 500 คน       * อธิบดีกรมปศุสัตว์ (นายสัตวแพทย์สรวิศ ธานีโต) เป็นประธานเปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ณ ศพก.เครือข่าย เครือข่ายตำบลน้ำดิบและกลุ่มเกษตรกรลำไยแปลงใหญ่ตำบลน้ำดิบ อำเภอป่าซาง จังหวัดลำพูน เมื่อวันที่ 14 กุมภาพันธ์ 2563 สินค้าจัดกิจกรรม คือ ลำไย เกษตรกรเข้าร่วมกิจกรรม 500 คน       * ผู้ช่วยรัฐมนตรีกระทรวงเกษตรและสหกรณ์ (นายนราพัฒน์ แก้วทอง) เป็นประธานเปิดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ณ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) อำเภอรัษฎา จังหวัดตรัง เมื่อวันที่ 23 กุมภาพันธ์ 2563 สินค้าจัดกิจกรรม คือ ยางพารา เกษตรกรเข้าร่วมกิจกรรม 500 คน       * กองวิจัยและพัฒนางานส่งเสริมการเกษตรจัดทำหนังสือแจ้งสำนักงานเกษตรจังหวัดทุกจังหวัดให้สร้างการรับรู้ต่อการดำเนินงานตามมาตรการช่วยเหลือเกษตรกรในสถานการณ์ฤดูแล้ง ปี 2562/63 กรมส่งเสริมการเกษตร ในพื้นที่ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) โดยให้นำเสนอข้อมูลในการจัดกิจกรรมวัน Field Day ที่ยังไม่ได้มีการดำเนินการจัด และการให้ข้อมูลสร้างการรับรู้แก่เกษตรกรผู้นำ และประธานศูนย์เครือข่าย ศพก. ตามเวทีการอบรม รวมทั้งเวทีการประชุมเครือข่าย ศพก.และแปลงใหญ่ ระดับประเทศ เขต จังหวัด และอำเภอต่อไป       * กองวิจัยและพัฒนางานส่งเสริมการเกษตร ร่วมกับสำนักส่งเสริมและจัดการสินค้าเกษตร กำหนดจัดประชุมเชื่อมโยงการดำเนินงานของคณะกรรมการเครือข่าย ศพก. และแปลงใหญ่ ระดับประเทศ ครั้งที่ 2/2563 ระหว่างวันที่ 4 - 6 มีนาคม 2563 ณ สำนักงานเกษตรจังหวัดสุโขทัย และร่วมพิธีเปิดงานมะม่วง และอาหารดีตำบลน้ำขุม และศึกษาดูงานศูนย์เรียนรู้การเพิ่มประสิทธิภาพการผลิต สินค้าเกษตร อำเภอศรีนคร จังหวัดสุโขทัย รวมถึงศึกษาดูงานแปลงใหญ่มะม่วงโชคอนันต์ ตำบลน้ำขุม อำเภอศรีนคร จังหวัดสุโขทัย       * จัดอบรมเกษตรกรตามกระบวนการโรงเรียนเกษตรกร ครั้งที่ 1 จำนวน 352 ศูนย์ เกษตรกรเข้ารับการอบรม จำนวน 12,168 ราย       * จัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field day) จำนวน 118 ศูนย์ เกษตรกรที่เข้าร่วมกิจกรรม จำนวน 12,105 ราย       * สรุปศูนย์เครือข่าย ศพก. จำนวน 11,742 ศูนย์ * การให้บริการของ ศพก. (882 ศูนย์) ข้อมูลการดำเนินงาน ปี 2563   ณ วันที่ 17 กุมภาพันธ์ 2563   * อบรม/ดูงาน 28,582 ราย * บริการข้อมูล ข่าวสาร/วิชาการ 1,829 ครั้ง   - ให้บริการด้านการเกษตรต่าง ๆ 6,442 ราย |

File ที่แนบ : - .

**ข้อมูล ณ วันที่** 18 กุมภาพันธ์ 2563

**ผู้ประสานงาน** นางวิจิตรา เชาวะเจริญ **ผู้รับผิดชอบ** นายวุฒินัย ยุวนานนท์

**ตำแหน่ง** นักวิชาการส่งเสริมการเกษตรชำนาญการ **ตำแหน่ง** ผู้อำนวยการกองวิจัยและพัฒนางานส่งเสริมการเกษตร

**โทร**. 0 2579 9524 ภายใน 346  **หน่วยงาน** กองวิจัยและพัฒนางานส่งเสริมการเกษตร

**โทร**. 0 2940 6033 ภายใน 343

**หมายเหตุ** : ส่งให้ กชป.สลก. ทางโทรสารหมายเลข ๐ ๒๕๗๙ ๓๖๖๙ หรือ E-Mail: [secreta02@doae.go.th](mailto:secreta02@doae.go.th)